Dette er folkets sursild-favoritt!
Coop sursild Sildakongens sursild Gode Hav sursild Lofoten sursild Gjendemsjø sursild Fiskesentralen sursild First Price sursild Fiskemannens Mors sursild Delikat sursild Matmesteren sursild For mange er sursild en viktig del av frokosten. Men hvilken sursild er best, og hvor stor er egentlig forskjellen på de forskjellige variantene? For å finne svar på dette, har VG i samarbeid med Faktum markedsanalyse blindtestet 10 forskjellige typer sursild på 200 mennesker.Sildakongens - 4,7 poeng Lofoten - 4,4 poeng First Price - 4,2 poeng Delikat - 4,1 poeng Matmesterern - 4,1 poeng Fiskesentralen - 4,0 poeng Fiskemannens - 3,9 poeng Gjendemsjø - 3,9 poeng Gode Hav - 3,7 poeng Coop - 3,7 poeng I testen har vi bedt testpersonene om to ting: gi karakter fra 1 – 6 basert på smak, og om å velge en hvilken sursild de likte best. Alle produktene ble servert til testpersonene i gjennomsiktige glass uten emballasje.Den sursilden som respondentene ga høyest snittkarakter, var silden fra Sildakongen. Testpersonene ga Sildakongens sursild en snittkarakter på 4,7. På annenplass kom Lofoten sursild med 4,4. I poengkonkurransen skilte det altså bare 0,3 poeng mellom første og annenplassen, mens i kategorien om hvilken sild man ville valgt, troner Sildakongen som ensom smaksmajestet. Totalt valgte 38 personer Sildakongen som sin favoritt, mens Lofoten kom nest høyest med 13.Sildakongen - 38 Lofoten - 13 Matmesteren - 9 First Price - 8 Fiskesentralen - 8 Gjendemsjø - 8 Delikat - 6 Fiskemannens - 5 Gode Hav - 5 Coop - 2 – Dette var først og fremst veldig hyggelig, sier daglig leder hos Sildakongen Produksjon AS, Sivert Simonsen til VG. Simonsen tror at det er selskapets fokus på kvalitet og råvarer har gitt utslag i konkurransen. – Vi har lange tradisjoner med å lage sild som folk vi ha, sier han.Nederst i begge kategorier endte Coop sursild. Sammen med Gode Hav sursild, fikk Coop 3,7 poeng i smakstesten, mens bare to testpersoner ville valgt med dette produktet hjem. – Vi beklager at vår sursild ikke falt i smak hos VGs testpanel. Dette er en helt vanlig sursild som vi selger mye av, og vi har ikke fått noen klager på den. Uansett vil vi nå foreta en vurdering av produktet, sier Kristin Paus, kommunikasjonsdirektør i Coop Norge til VG.
Ti forskjellige sursild har blitt testet, men bare én får sitte på tronen.